1.7. 86 De Europæiske Fællesskabers Tidende Nr. L 176/15 RÅDETS FORORDNING (EØF) Nr. 2062/86 af 30. juni 1986 om reglerne for beregning af de monetære udligningsbeløb for svinekød, æg og fjerkrækød RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 43, under henvisning til forslag fra Kommissionen ()), under henvisning til udtalelse fra Europa-Parlamentet (?), og ud fra følgende betragtninger: Efter artikel 4, stk. 2, i Rådets forordning (EØF) nr. 1677/85 af 11. juni 1985 om monetære udligningsbeløb i landbrugssektoren (?), senest ændret ved forordning (EØF) nr. 1013/86 (?), skal svinekød betragtes som et produkt afledt af korn; denne regel svarer ganske vist til den grundlæggende idé i markedsordningen for svine- kød, men har dog ført til problemer på grund af sin ind- byggede mangel på smidighed; der er derfor grund til at vende tilbage til den tidligere ordning for beregning af de monetære udligningsbeløb i denne sektor; den erfaring, der siden 1984 er indhøstet med den gæl- dende ordning for beregning af de monetære udlignings- beløb, har imidlertid vist, at de nedsatte beløb ikke fører til forstyrrelser i samhandelen; af hensyn til den fri sam- handel forekommer det ønskeligt at holde beløbene på et så lavt niveau som muligt; med henblik herpå bør kun en procentdel af den fastsatte basispris lægges til grund for beregningen, under hensyn til den del, som korn udgør af omkostningerne ved produktionen af en svinekrop; visse undtagelser, der omfatter en tilsvarende økonomisk ordning, har dog vist sig nødvendige; ved forordning (EØF) nr. 1245/86 (?), ændret ved for- ordning (EØF) nr. 1645/86 (?), er anvendelsen af en del af de negative monetære udligningsbeløb for produkter, der henhører under sektorerne for svinekød, æg og fjer- kræ, suspenderet indtil den 30. juni 1986; (') EFT nr. L 159 af 26. 6. 1986, s. 6. (?) Udtalelse afgivet den 13. juni 1986 (endnu ikke offentlig- gjort i Tidende). () EFT nr. L 164 af 24. 6. 1985, s. 6. (') EFT nr. L 94 af 9. 4. 1986, s. 18. () EFT nr. L 113 af 30. 4. 1986, s. 8. () EFT nr. L 144 af 29. 5. 1986, s. 36. denne midlertidige begrænsning blev indført, indtil Rådet kunne træffe afgørelse om beregningen af de monetære udligningsbeløb, der for fremtiden skal gælde for de på- gældende produkter; denne forordning omfatter de regler, der for fremtiden skal gælde for svinekødsektoren; for så vidt angår fjer- kræsektoren har der til gengæld ikke kunnet findes en endelig løsning i tide; derfor bør man forlænge den gæl- dende ordning for fjerkræsektoren, idet der tages hensyn til virkningen af nedskrivningen af de landbrugsomreg- ningskurser, der er fastsat for kornsektoren; denne ord- ning bør imidlertid kun gælde, indtil der kan findes en endelig løsning — UDSTEDT FØLGENDE FORORDNING: Artikel 1 Forordning (FØF) nr. 1677/85 ændres således: 1. Artikel 4, stk. 2, udgår. 2. I artikel 5 indsættes følgende stykke: »5. I svinekødsektoren fastsættes de monetære ud- ligningsbeløb på grundlag af en pris, som er lig med 35 % af basisprisen. For medlemsstater, der anvender positive monetære udligningsbeløb, og hvis valutaer holder en indbyrdes a vista-margen på højst 2,25 %, er de monetære udligningsbeløb, der skal anvendes fra den 1. juli 1986 lig med dem, der anvendtes den 30. juni 1986, som tilpasset på grundlag af de fra den 1. juli 1986 gældende priser, dog med forbehold af en ændring af landbrugsomregningskurserne. Denne regel gælder, så længe ordningen i artikel 6 anvendes.« Artikel 2 Uanset artikel 5 i forordning (EØF) nr. 1677/85 nedsæt- tes den monetære afvigelse for produkter, der henhører under sektorerne for æg og fjerkræ samt ægalbumin og mælkealbumin, med 4,8 points for Frankrig og 4,5 points for Det forenede Kongerige i perioden 1 juli til 30. sep- tember 1986. Artikel 3 Denne forordning træder i kraft den 1. juli 1986.